               ЕВРОПЕЙСКА КОМИСИЯ
            Брюксел, 9.12.2021
            COM(2021) 781 final
            2021/0409(NLE)

            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета за асоцииране, създаден с Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна, във връзка с удължаването на валидността на плана за действие ЕС—Израел

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Европейския съюз в рамките на Съвета за асоцииране ЕС—Израел, създаден по силата на Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна („Евро-средиземноморското споразумение“), във връзка с приемането на препоръка относно удължаването на валидността на плана за действие ЕС—Израел.

               2.Контекст на предложението

               2.1.Евро-средиземноморското споразумение

               Евро-средиземноморското споразумение беше подписано в Брюксел на 20 ноември 1995 г. и влезе в сила на 1 юни 2000 г. То представлява правното основание за двустранните отношения между Европейския съюз и Израел. Споразумението има следните цели:

               –предоставяне на съответната рамка за политически диалог, който би позволил установяването на тесни политически връзки между страните;

               –увеличаване обема на търговията, inter alia, чрез разширяването на търговията със стоки и услуги, на взаимната либерализация на правото на установяване, на постепенната либерализация на обществените поръчки, на свободното движение на капитали и на ускореното научно и техническо сътрудничество, така че да издигне на по-високо ниво хармоничното развитие на икономическите отношения между Общността и Израел и следователно да подкрепи, в рамките на ЕС и в Израел, прогреса на икономическата дейност, подобряването на условията за живот и труд, както и повишаването на производителността и финансовата стабилност;

               –насърчаване на регионалното сътрудничество, за да заздрави мирното съвместно съществуване, както и политическата и икономическата стабилност;

               –насърчаване на сътрудничеството в други области от взаимен интерес.

               2.2.Съветът за асоцииране

               Съветът за асоцииране, създаден с Евро-средиземноморското споразумение, се състои от членове на Съвета на Европейския съюз и от членове на Европейската комисия , от една страна, и от членове на правителството на държавата Израел от друга страна. Той заседава на ниво министри по график един път в годината и когато обстоятелствата го налагат, по инициатива на неговия председател и в съответствие с условията, установени в процедурния му правилник. Съветът за асоцииране приема своите решения и препоръки по взаимно съгласие на страните. В периода между заседанията той може да приема решения или препоръки с писмена процедура, ако страните се споразумеят за това, в съответствие с член 10 от Процедурния правилник.

               2.3.Предвиденият акт на Съвета за асоцииране

               Предвижда се Съветът за асоцииране да приеме препоръка относно удължаването на валидността на плана за действие ЕС—Израел („предвиденият акт“). В съответствие с член 10 от Процедурния правилник на Съвета за асоцииране препоръката ще бъде приета с писмена процедура.

               Целта на предвидения акт е да се удължи тригодишната валидност на плана за действие на ЕС—Израел, за да се осигури по-нататъшното сътрудничество между двете страни.

               3.Позиция, която да бъде заета от името на Съюза

               Позицията, която да бъде заета от името на Съюза в рамките на Съвета за асоцииране, създаден с Евро-средиземноморското споразумение, по отношение на приемането на препоръка относно удължаването на валидността на плана за действие ЕС—Израел с три години, се основава на текста на препоръката, приложен към настоящото решение.

               Двете страни потвърдиха неведнъж богатството и жизнеността на отношенията между Европейския съюз и Израел, както и цялостния си ангажимент към непрекъснатото им развитие във всички области от взаимен интерес.

               Следователно удължаването на валидността на плана за действие е в интерес на страните.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат задължителен характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Приложение в конкретния случай

               Съветът за асоцииране е орган, създаден със споразумение, а именно с Евро-средиземноморското споразумение.

               Актът, който Съветът по асоцииране има за задача да приеме, представлява акт с правно действие.

               Предвиденият акт има правно действие, тъй като с него ще бъде удължена с три години валидността на текущия план за действие ЕС—Израел.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на това, което се изисква от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани със сътрудничество с трети държави в рамките на споразумение за асоцииране и на Европейската политика за съседство.

               Поради това материалноправното основание на предложеното решение е член 217 от ДФЕС.

               4.3.Заключение

               Правното основание за предложеното решение следва да бъде член 217 във връзка с член 218, параграф 9 от ДФЕС.

               5.Публикуване на предвидения акт

               Тъй като актът на Съвета за асоцииране ще измени продължителността на плана за действие ЕС—Израел, е целесъобразно той да бъде публикуван в Официален вестник на Европейския съюз след приемането му (в съответствие с Процедурния правилник на Съвета за асоцииране ЕС—Израел), и в Reshumot на Израел (Официален вестник на Израел), ако Съветът за асоцииране реши това.

               2021/0409 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвета за асоцииране, създаден с Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна, във връзка с удължаването на валидността на плана за действие ЕС—Израел

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз и по-специално член 217 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Евро-средиземноморското споразумение за асоцииране между Европейската общност и нейните държави членки, от една страна, и Държавата Израел, от друга страна, влезе в сила на 1 юни 2000 г.

               (2)Съгласно член 69 от Евро-средиземноморското споразумение Съветът за асоцииране може да взема решения и да отправя подходящи препоръки.

               (3)Предвижда се Съветът за асоцииране да приеме препоръката относно удължаването на срока на действие на плана за действие ЕС—Израел с писмена процедура.

               (4)Целесъобразно е да се установи позицията, която трябва да се заеме от името на Съюза в Съвета за асоцииране, тъй като препоръката ще има правно действие.

               (5)Удължаването на срока на действие на плана за действие ЕС—Израел с три години ще даде на страните пълна възможност да продължат сътрудничеството си през следващите години, включително чрез възможно договаряне на приоритети за партньорство,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да бъде заета от името на Европейския съюз в рамките на Съвета за асоцииране, създаден с Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна, се определя в проекта на препоръка на Съвета за асоцииране, приложен към настоящото решение.

               Член 2

               Адресати на настоящото решение са Комисията и върховният представител.

               Съставено в Брюксел на […] година.

                     За Съвета

                     Председател

                     (1)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, точки 61—64.

    ---documentbreak---

               ЕВРОПЕЙСКА КОМИСИЯ
            Брюксел, 9.12.2021
            COM(2021) 781 final

            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета за асоцииране, създаден с Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна, във връзка с удължаването на валидността на плана за действие ЕС—Израел

               ПРИЛОЖЕНИЕ

                  ПРЕПОРЪКА № xxx НА СЪВЕТА ЗА АСОЦИИРАНЕ ЕС—ИЗРАЕЛ за одобряване на удължаването на валидността на плана за действие ЕС—Израел

               СЪВЕТЪТ ЗА АСОЦИИРАНЕ ЕС—ИЗРАЕЛ,

               като взе предвид Eвро-средиземноморското споразумение за асоцииране между Европейските общности и техните държави членки, от една страна, и Държавата Израел, от друга страна („Евро-средиземноморското споразумение“),

               като има предвид, че:

               (1)Евро-средиземноморското споразумение беше подписано в Брюксел на 20 ноември 1995 г. и влезе в сила на 1 юни 2000 г.

               (2)С член 69 от Евро-средиземноморското споразумение на Съвета за асоцииране се предоставя правомощието да взема решения и да отправя подходящи препоръки.

               (3)В член 10 от Процедурния правилник на Съвета за асоцииране се предвижда възможността между две заседания той да приема решения или препоръки с писмена процедура, ако страните се споразумеят за това.

               (4)Удължаването на валидността на плана за действие ЕС—Израел с три години ще даде на страните възможност да продължат своето сътрудничество през следващите години, включително чрез възможното договаряне на приоритети за партньорство,

               ПРИЕ НАСТОЯЩАТА ПРЕПОРЪКА:

               Член 1

               Съветът за асоцииране, като действа с писмена процедура, препоръчва валидността на плана за действие ЕС—Израел да бъде удължена с три години от деня на приемане на неговото удължаване.

               Член 2

               Настоящата препоръка поражда действие в деня на приемането ѝ.

               Съставено в хх, на [дата] година.

               За Съвета за асоцииране ЕС—Израел

               Президент

               ***


               ЕВРОПЕЙСКА КОМИСИЯ
            Брюксел, 27.3.2020
            COM(2020) 140 final
            2020/0050(BUD)
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за изменение на Решение (ЕС) 2020/265 по отношение на корекциите на сумите, мобилизирани от Инструмента за гъвкавост за 2020 г., които да бъдат използвани за целите на миграцията, притоците от бежанци и заплахите за сигурността, за незабавни мерки в контекста на епидемичния взрив от COVID-19, и за укрепване на Европейската прокуратура

               ОБЯСНИТЕЛЕН МЕМОРАНДУМ

                  На 27 ноември 2019 г. Европейският парламент и Съветът решиха да се мобилизира Инструментът за гъвкавост за сума в размер на 778,1 милиона евро за функция 3 Сигурност и гражданство, съгласно предложението на Комисията.

               Днес Комисията представя проект на коригиращ бюджет (ПКБ) № 1/2020
                  1
               , който включва, наред с другото, цялостно увеличение на размера на бюджетните кредити за поети задължения за функция 3 в размер на 423,3 милиона евро, за да се посрещнат нуждите, произтичащи от увеличения миграционен натиск в Гърция, да се финансират незабавни мерки, необходими в контекста на епидемичния взрив от COVID-19, и да се покрие увеличение на бюджета за Европейската прокуратура.

               Както е предвидено в член 14 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020
                  2
               , в настоящия ПКБ се предлага да се използва останалият наличен от 2018 г. общ марж за поети задължения (ОМПЗ) за увеличението, свързано с миграцията (350 милиона евро). Останалата част от увеличението, която не попада в обхвата на ОМПЗ (73,3 милиона евро), изисква допълнително мобилизиране на Инструмента за гъвкавост.

               Поради това настоящото предложение придружава ПКБ № 1/2020 с цел съответно да се увеличат сумите, мобилизирани от Инструмента за гъвкавост, и да се разшири предназначението на мобилизирането.

               Коригираната мобилизирана сума по Инструмента за гъвкавост ще възлиза на 851,4 милиона евро (от 778,1 милиона евро) за функция 3.

               Предложеното решение за мобилизиране на средства ще измени Решение (ЕС) 2020/265 от 27 ноември 2019 г
                  3
               .

               Индикативните бюджетни кредити за плащания, съответстващи на актуализираното мобилизиране на Инструмента за гъвкавост, са представени в таблицата по-долу:

               (в млн. евро по текущи цени)

                        Година

                        Бюджетни кредити за плащания, свързани с мобилизирането на Инструмента за гъвкавост през 2020 г.

                        2020 г.

                        450,7

                        2021 г.

                        342,2

                        2022 г.

                        42,4

                        2023 г.

                        16,1

                        Общо

                        851,4

               2020/0050 (BUD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за изменение на Решение (ЕС) 2020/265 по отношение на корекциите на сумите, мобилизирани от Инструмента за гъвкавост за 2020 г., които да бъдат използвани за целите на миграцията, притоците от бежанци и заплахите за сигурността, за незабавни мерки в контекста на епидемичния взрив от COVID-19, и за укрепване на Европейската прокуратура

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  4
               , и по-специално точка 12 от него,

               като взеха предвид предложението на Европейската комисия,

               като имат предвид, че:

               (1)Инструментът за гъвкавост е предназначен да осигурява финансирането на ясно определени разходи, които не могат да се финансират в рамките на наличните тавани за една или повече функции на общия бюджет на Съвета.

               (2)Таванът за годишната сума, предоставена за Инструмента за гъвкавост, е 600 000 000 евро (по цени от 2011 г.), както е посочено в член 11 от Регламент (ЕС, Евратом) № 1311/2013 на Съвета
                  5
               , увеличен, когато е приложимо, със сумите, които не могат да се пренасят повече, предоставени в съответствие с параграф 1, втора алинея от този член.

               (3)На 27 ноември 2019 г. Европейският парламент и Съветът приеха Решение (ЕС) 2020/265
                  6
                за мобилизиране на Инструмента за гъвкавост за предоставяне на сумата от 778 074 489 EUR бюджетни кредити за поети задължения по функция 3 (Сигурност и гражданство) за финансовата 2020 година за финансиране на мерки в областта на миграцията, бежанците и сигурността.

               (4)Проектът на коригиращ бюджет № 1/2020
                  7
                включва увеличение на бюджетните кредити за поети задължения за функция 3 с 423,3 милиона евро. От тях 350,0 милиона евро за допълнителни разходи за справяне с миграционния натиск в Гърция се покриват от общия марж за поетите задължения, посочен в член 14 от Регламент (ЕС, Евратом) № 1311/2013 на Съвета. Оставащата сума от 73,3 милиона евро не е обхваната от общия марж за поетите задължения и поради това се изисква допълнително мобилизиране на Инструмента за гъвкавост за 2020 г. Необходимо е също така да се коригира индикативният профил на плащанията.

               (5)Поради това Решение за изпълнение (ЕС) 2020/265 следва да бъде съответно изменено.

               (6)Мобилизирането на средства по линия на Инструмента за гъвкавост следа да бъде прието едновременно с изменението на бюджета за 2020 г., тъй като мобилизирането на Инструмента за гъвкавост позволява финансирането на някои действия над тавана, посочен в многогодишната финансова рамка. За да се осигури съгласуваност с това изменение на бюджета за 2020 година, настоящото решение следва да влезе в сила в деня на публикуването му.

               ПРИЕХА НАСТОЯЩОТО РЕШЕНИЕ:

               Член 1

               В Решение (ЕС) 2020/265 член 1 се изменя, както следва:

               В параграф 1, първа алинея „778 074 489 EUR“ се заменя със „851 374 489 EUR“, а втората алинея се заменя със следното: „Посочените в първата алинея суми се използват за финансиране на мерки за справяне с текущите предизвикателства, свързани с миграцията, притоците на бежанци и заплахите за сигурността, както и с настоящата санитарна криза в Европейския съюз в резултат на епидемичния взрив от COVID-19 и нарасналите нужди на Европейската прокуратура.“

               В параграф 2, първа алинея букви а) и б) се заменят със следното:

               „a)
                     450 702 108 EUR през 2020 г.;

               б)
                     342 205 134 EUR през 2021 г.;“

               Член 2

               Настоящото решение влиза в сила в деня на публикуването му в Официален вестник на Европейския съюз.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        COM(2020) 145, 27.3.2020 г.

                     (2)

                        ОВ L 347, 20.12.2013 г., стр. 884.

                     (3)

                        ОВ L 58, 27.2.2020 г., стр. 51.

                     (4)

                        ОВ C 373, 20.12.2013 г., стр. 1.

                     (5)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 – 2020 (ОВ L 347, 20.12.2013 г., стр. 884).

                     (6)

                        Решение (ЕС) 2020/265 на Европейския парламент и на Съвета от 27 ноември 2019 година относно мобилизирането на средства по линия на Инструмента за гъвкавост за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността (OВ L 058 27.2.2020 г., стр. 51)

                     (7)

                        COM(2020) 145, 27.3.2020 г.


               ЕВРОПЕЙСКА КОМИСИЯ
            Брюксел, 31.3.2020
            COM(2020) 117 final
            2020/0046(NLE)
            Предложение за
            РЕШЕНИЕ НА СЪВЕТА
            за позицията, която трябва да се заеме от името на Съюза в Комитета за държавен пристанищен контрол на Парижкия меморандум за разбирателство за държавния пристанищен контрол

               ОБЯСНИТЕЛЕН МЕМОРАНДУМ

               1.Предмет на предложението

               Предмет на настоящото предложение е решението за установяване на позицията, която трябва да се заеме от името на Европейския съюз в Комитета за държавен пристанищен контрол на Парижкия меморандум за разбирателство за държавния пристанищен контрол, във връзка с предвиденото приемане на решения, необходими за правилното функциониране на предвидения в Директива 2009/16/ЕО
                  1
                режим на ЕС за държавен пристанищен контрол (ДПК).

               2. Контекст на предложението

               2.1. Парижкият меморандум за разбирателство („Парижкият МР“) за държавния пристанищен контрол

               Парижкият меморандум за разбирателство („Парижкият МР“) предвижда международен режим за инспекции на чуждестранни кораби в други национални пристанища от служители на ДПК, с цел да се удостовери, че компетентността на капитана, офицерите и екипажа на борда, състоянието на кораба и неговото оборудване отговарят на изискванията на международните конвенции, както и че плавателният съд се обслужва и оперира в съответствие с приложимото международно право. Парижкият МР бе подписан на 26 януари 1982 г.

               В Директива 2009/16/ЕО (с измененията) са включени процедурите и инструментите на Парижкия МР. В Парижкия МР членуват всички държави членки на ЕС с морски пристанища
                  2
               , а също така Канада, Русия, Исландия и Норвегия.  Европейският съюз не е член на Парижкия МР.

               2.2. Предвиденият акт на Комитета за държавен пристанищен контрол на Парижкия МР

               За функционирането на ДПК в Съюза е необходимо всяка година в Парижкия МР да бъдат взимани определен брой решения. Тези решения се взимат с консенсус на заседанията на Комитета за държавен пристанищен контрол (КДПК), които се провеждат ежегодно през май. По силата на Директива 2009/16/ЕО решенията, взети от съответния компетентен орган на Парижкия МР, са задължителни за държавите членки на ЕС.

               3. ПОЗИЦИЯ, КОЯТО ТРЯБВА ДА СЕ ЗАЕМЕ ОТ ИМЕТО НА СЪЮЗА

               По силата на член 218, параграф 9 от Договора за функционирането на Европейския съюз позицията, която трябва да се заеме от името на Съюза в международни организации като Парижкия МР, когато те имат за задача да приемат актове с правно действие, се приема с решение на Съвета, по предложение на Комисията.

               През 2016 г. с Решение (ЕС) 2016/381 на Съвета
                  3
                бе определена позицията, която трябва да се заема от името на Европейския съюз в КДПК за периода 2016—2019 г. При изготвянето на решението на Съвета бе следван двустепенен подход. В самото решение бяха определени ръководните принципи и насоки във връзка с позицията на Съюза за многогодишния период. От своя страна, с неофициални документи на Комисията, предназначени за обсъждане в работната група „Морски транспорт“ на Съвета, тази позиция бе уточнявана при всяко годишно заседание на КДПК. Целта на настоящото предложение е да се определи позицията на Съюза в КДПК за периода 2020—2024 г.

               Предвиденият в настоящото предложение подход е съобразен със спецификата на процеса на взимане на решения в Парижкия МР. Съгласно вътрешните правила на Парижкия МР, крайният срок за представяне на документи от членовете му и от работните групи, натоварени с разработването на насоки и указания, е шест седмици преди заседанието на КДПК. Едва след изтичането му всички изявления са налице, което позволява на Комисията да започне анализа си, за да изготви предложение за координирана позиция на Съюза по член 218, параграф 9 от ДФЕС, която след това да бъде приета от Съвета. Предвид краткия срок за анализа, изготвянето на позицията на Комисията и приемането ѝ от Съвета, в приложение 2 е определена процедурата за ежегодното уточняване на позицията на Съюза.

               4. Правно основание

               4.1. Процесуалноправно основание

               4.1.1. Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на органа или страна по споразумението
                  4
               .

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструментите, които нямат задължителен характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  5
               .

               4.1.2. Прилагане в конкретния случай

               Парижкият МР е орган, създаден със споразумение.

               Актът, който Парижкият МР има за задача да приеме, представлява акт с правно действие. Предвиденият акт може да окаже съществено въздействие върху съдържанието на законодателството на ЕС, а именно Директива 2009/16/ЕО относно държавния пристанищен контрол, тъй като Комитетът за държавен пристанищен контрол на Парижкия МР приема редица решения, които трябва да се взимат всяка година с оглед на правилното функциониране на директивата.

               Предвиденият акт не допълва, нито изменя институционалната рамка на споразумението. Поради това процесуалноправното основание за предложеното решение е член 218, параграф 9 от ДФЕС.

               4.2. Материалноправно основание

               4.2.1. Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението по член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2. Прилагане в конкретния случай

               Основната цел и съдържанието на предвидения акт са свързани с транспорта. Поради това материалноправното основание за предложеното решение е член 100, параграф 2.

               4.3. Заключение

               Правното основание на предложеното решение следва да бъде член 100, параграф 2 във връзка с член 218, параграф 9 от ДФЕС.

               2020/0046 (NLE)

               Предложение за

               РЕШЕНИЕ НА СЪВЕТА

               за позицията, която трябва да се заеме от името на Съюза в Комитета за държавен пристанищен контрол на Парижкия меморандум за разбирателство за държавния пристанищен контрол

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 26 януари 1982 г. в Париж бе подписан Меморандумът за разбирателство за държавния пристанищен контрол („Парижки МР“), който влезе в сила на 1 юли 1982 г. Съгласно раздел 8.1 от Парижкия МР всеки морски орган може да предлага изменения в него. Съгласно раздел 7.1 от Парижкия МР Комитетът за държавен пристанищен контрол (КДПК) е съставен от по един представител на всеки от морските органи и на Комисията; неговите правомощия са посочени в раздел 7.3.  Целесъобразно е да се определи позицията, която трябва да се заеме от името на Съюза в КДПК, тъй като решенията, които компетентният орган на Парижкия МР взима, са от значение за правото на Съюза и по-специално за Директива 2009/16/ЕО на Европейския парламент и на Съвета
                  6
               .

               (2)С Директива 2009/16/ЕО се урежда режимът на ЕС за държавен пристанищен контрол и се преработва и засилва действащото от 1995 г. законодателство на Съюза в тази област. Правният режим на Съюза се основава на вече съществуващата структура на Парижкия меморандум за разбирателство за държавния пристанищен контрол, която представлява международна организация, създадена през 1982 г. Що се отнася до държавите членки, с Директива 2009/16/ЕО процедурите, инструментите и дейностите на Парижкия МР фактически влязоха в обхвата на правото на Съюза.

               (3)КДПК на Парижкия МР заседава ежегодно, като на заседанията си взима решения по редица точки от дневния ред, необходими за функционирането на Директива 2009/16/ЕО.

               (4)Съгласно вътрешните правила на Парижкия МР, крайният срок за представяне на документи от членовете му и от работните групи, натоварени с разработването на насоки и указания, е шест седмици преди заседанието на КДПК. Едва след изтичането му всички изявления са налице, което позволява на Комисията да започне анализа си, за да изготви предложение за координирана позиция на Съюза по член 218, параграф 9 от ДФЕС. Предвид краткия срок за извършването на анализа и приемането на предложението е необходимо да бъдат определени ръководните принципи и насоки във връзка с позицията на Съюза за многогодишния период, както и рамката за ежегодното уточняване на позицията на Съюза.

               (5)Настоящото решение следва да обхване периода 2020—2024 г.

               (6)Позицията на Съюза се изразява съвместно от държавите членки на Съюза, чиито морски органи са членове на КДПК на Парижкия МР.

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на годишното заседание на Комитета за държавен пристанищен контрол (КДПК) на Парижкия меморандум за разбирателство за държавния пристанищен контрол („Парижкия МР“), е посочена в приложение I към настоящото решение.

               Член 2

               Ежегодното уточняване на позицията, която трябва да се заеме от името на Съюза на годишните заседания на КДПК на Парижкия МР, е посочено в приложение II към настоящото решение.

               Член 3

               Най-късно за годишното заседание на КДПК на Парижкия МР през 2024 г. посочената в приложение I позиция на Съюза се оценява и при необходимост се преразглежда от Съвета по предложение на Комисията.

               Член 4

               Позицията по член 1 се изразява съвместно от държавите членки на Съюза, които са членове на КДПК на Парижкия МР.

               Член 5

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        Директива 2009/16/ЕО на Европейския парламент и на Съвета от 23 април 2009 г. относно държавния пристанищен контрол (ОВ L 131, 28.5.2009 г., стр. 57).

                     (2)

                        На 26 януари 1982 г. към меморандума се присъединиха Белгия, Дания, Финландия, Франция, Германия, Гърция, Ирландия, Италия, Нидерландия, Португалия, Испания и Обединеното кралство. България се присъедини към меморандума на 10 май 2007 г. Хърватия се присъедини към меморандума на 8 ноември 1996 г. Кипър се присъедини към меморандума на 12 май 2006 г. Естония и Латвия се присъединиха към меморандума на 12 май 2005 г. Литва се присъедини към меморандума на 12 май 2006 г. Малта се присъедини към меморандума на 12 май 2006 г. Полша се присъедини към меморандума на 27 ноември 1991 г. Румъния се присъедини към меморандума на 10 май 2007 г. Словения се присъедини към меморандума на 15 май 2003 г.

                     (3)

                        Решение (ЕС) 2016/381 на Съвета от 14 март 2016 г. за позицията, която да трябва да се заеме от името на Европейския съюз в рамките на Комитета за държавен пристанищен контрол на Парижкия меморандум за разбирателство за държавния пристанищен контрол (ОВ L 72, 17.3.2016 г., стр. 53).

                     (4)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 64.

                     (5)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (6)

                        Директива 2009/16/ЕО на Европейския парламент и на Съвета от 23 април 2009 г. относно държавния пристанищен контрол (ОВ L 131, 28.5.2009 г., стр. 57).

    ---documentbreak---

               ЕВРОПЕЙСКА КОМИСИЯ
            Брюксел, 31.3.2020
            COM(2020) 117 final
            ПРИЛОЖЕНИЕ
            към
            Предложение за решение на Съвета
            за позицията, която трябва да се заеме от името на Съюза в Комитета за държавен пристанищен контрол на Парижкия меморандум за разбирателство за държавния пристанищен контрол

               ПРИЛОЖЕНИЕ I

               Позицията, която трябва да се заеме от името на Съюза в Парижкия меморандум за разбирателство за държавния пристанищен контрол

               Ръководни принципи

               В Парижкия меморандум за разбирателство за държавния пристанищен контрол (Парижкия МР) Съюзът:

               а)
                     действа в съответствие с целите си, по-специално за подобряване на морската безопасност и условията на живот и работа на борда на корабите и предотвратяване на замърсяването посредством драстично намаляване на броя на корабите, които са под стандартите, чрез стриктно прилагане на международните конвенции и кодекси;

               б)
                     насърчава членовете на Парижкия МР да действат съгласувано с оглед на ефективното прилагане на международните стандарти спрямо корабите, плаващи във води под тяхната юрисдикция и използващи техни пристанища;

               в)
                     работи в дух на сътрудничество в рамките на Парижкия МР за прилагане на обстоен механизъм за проверки и за справедливо поделяне на обема на проверките, по-специално чрез приемането на годишни задължения за проверки, изготвени по одобрената методика в приложение 11 към Парижкия МР;

               г)
                     работи в рамките на Парижкия МР, за да улеснява членовете на парижкия МР при назначаването, задържането на работа и обучаването на необходимия персонал, в т.ч. квалифицирани инспектори, в зависимост от обема и спецификите на трафика на плавателните съдове във всяко пристанище;

               д)
                     проверява съответствието на приеманите в рамките на Парижкия МР мерки с международното право и по-специално с международните конвенции и кодекси за морската безопасност, предотвратяването на замърсяването и условията на живот и работа на борда;

               е)
                     насърчава изготвянето на общи подходи с други органи, извършващи държавен пристанищен контрол;

               ж)
                     осигурява съгласуваност с другите политики на Съюза, по-конкретно в областта на външните отношения, сигурността и околната среда.

               Насоки

               С цел да се осигури ежегодното безпрепятствено функциониране на режима на Съюза за държавен пристанищен контрол в съответствие с Директива 2009/16/ЕО, Съюзът се стреми да подкрепя следните действия на Парижкия МР:

               1.
                     Приемане на долупосочените елементи на рисковия профил на корабите, използвани, за да се определи кои плавателни съдове да се проверяват:

               а)
                     белия, сивия и черния списък на държавите на знамето — по формулата, разработена от Парижкия МР и съдържаща се в приложението към Регламент (ЕС) № 801/2010 на Комисията
                  1
               ;

               б)
                     списъка с показатели за признатите организации — по методиката, приета от Комитета за държавен пристанищен контрол (КДПК) на 37-ото му заседание през май 2004 г. (точка 4.5.2 от дневния ред);

               в)
                     средното съотношение на неизправностите и задържанията — във формулата за показателите на дружествата, въз основа на приложението към Регламент (ЕС) № 802/2010 на Комисията
                  2
               .

               2.
                     Промяната или актуализацията на процедурите и насоките на Парижкия МР да са съобразени с целите на Съюза, по-конкретно за подобряване на морската безопасност и условията на живот и работа на борда на корабите, както и за предотвратяване на замърсяването.

                     (1)

                        Регламент (ЕС) № 801/2010 на Комисията от 13 септември 2010 г. за прилагане на член 10, параграф 3 от Директива 2009/16/ЕО на Европейския парламент и на Съвета по отношение на критериите за държавата на знамето (ОВ L 241, 14.9.2010 г., стр. 1).

                     (2)

                        Регламент (ЕС) № 802/2010 на Комисията от 13 септември 2010 г. за прилагане на член 10, параграф 3 и член 27 от Директива 2009/16/ЕО на Европейския парламент и на Съвета по отношение на показателите на дружеството (ОВ L 241, 14.9.2010 г., стр. 4).

    ---documentbreak--- NA ---documentbreak---

               ЕВРОПЕЙСКА КОМИСИЯ
            Брюксел, 31.3.2020
            COM(2020) 117 final
            ПРИЛОЖЕНИЕ
            към
            Предложение за решение на Съвета
            за позицията, която трябва да се заеме от името на Съюза в Комитета за държавен пристанищен контрол на Парижкия меморандум за разбирателство за държавния пристанищен контрол

               ПРИЛОЖЕНИЕ II

               Ежегодно уточняване на позицията, която трябва да се заеме от името на Съюза в Комитета за държавен пристанищен контрол на Парижкия меморандум за разбирателство за държавния пристанищен контрол

               Преди всяко ежегодно заседание на Комитета за държавен пристанищен контрол (КДПК) на Парижкия меморандум за разбирателство за държавния пристанищен контрол се предприемат необходимите стъпки, така че позицията, която трябва да се заеме от името на Съюза, да е взела предвид цялата съответна информация, с която разполага Комисията, както и всички документи, подлежащи на обсъждане и попадащи в областта на компетентност на Съюза в съответствие с поместените в приложение I водещи принципи и насоки.

               За тази цел и въз основа на тази информация, достатъчно време преди заседанието на КДПК службите на Комисията представят на Съвета или на неговите подготвителни органи за разглеждане и одобряване подготвителен документ, в който са изложени елементите на предвидената позиция.

               Предвидената в подготвителния документ позиция, която трябва да се заеме от името на Съюза, се счита за приета, освен ако брой държави членки, представляващи блокиращо малцинство, не възразят срещу нея на някое заседание на подготвителния орган на Съвета или в рамките на двадесет дни от получаването на подготвителния документ, в зависимост от това кое от двете събития настъпи по-рано. При възражение въпросът се отнася до Съвета.


               ЕВРОПЕЙСКА КОМИСИЯ
            Брюксел, 2.4.2020
            COM(2020) 172 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизирането на маржа за непредвидени обстоятелства през 2020 г. за предоставяне на спешна помощ на държавите членки и за допълнително укрепване на Механизма за гражданска защита на Съюза/rescEU в отговор на разпространението на COVID-19

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               Съгласно Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  1
                („Регламентът за МФР“) като крайно средство за реагиране в непредвидени обстоятелства се допуска мобилизирането на средства от маржа за непредвидени обстоятелства в размер до 0,03 % от брутния национален доход на ЕС-28. В техническата корекция на МФР за 2020 г.
                  2
               , извършена въз основа на член 6 от Регламента за МФР, абсолютната стойност на маржа за непредвидени обстоятелства за 2020 г. е определена на 5 096,8 милиона евро.

               Днес Комисията представя проект на коригиращ бюджет (ПКБ) № 2/2020
                  3
               . Той включва общо увеличение на бюджетните кредити за поети задължения за функция 3 Сигурност и гражданство в размер на 3 000,0 милиона евро за покриване на разходите по повторното активиране на Инструмента за спешна подкрепа (ИСП) в рамките на Съюза, за да се помогне на държавите членки да се справят с последиците от разпространението на COVID-19 и да се укрепи допълнително Механизмът за гражданска защита на Съюза/rescEU, така че да се улеснят по-голямото натрупване на запаси и координацията на разпределението на основни ресурси в цяла Европа. Това увеличение допълва други увеличения, засягащи същата функция, в общ размер на 423,3 милиона евро, които вече бяха предложени от Комисията в ПКБ № 1/2020
                  4
               .

               Предвид липсата на възможности за преразпределение в рамките на функция 3 и в съответствие с представеното също днес предложение за изменение на Регламента за МФР, като се премахнат ограниченията в обхвата на посочения инструмент
                  5
               , в ПКБ № 2/2020 Комисията предлага да се използва общият марж за поетите задължения за цялата налична сума по този специален инструмент в размер на 2 042,4 милиона евро
                  6
               .

               Освен това ПКБ № 2/2020 се придружава от предложение
                  7
                за изменение на Решение (ЕС) 2020/265 относно мобилизирането на средства по линия на Инструмента за гъвкавост през 2020 г.
                  8
                Настоящото предложение, с което размерът на средствата, предложени за мобилизиране, се увеличава с 316,3 милиона евро, води до общо мобилизиране на 1 094,4 милиона евро през 2020 г., като с него се изчерпва наличната сума по този специален инструмент.

               И накрая, Комисията предлага като крайна мярка да се мобилизират средства от маржа за непредвидени обстоятелства за 2020 г. в размер на 714,6 милиона евро, за да се гарантира цялостното финансиране на бюджетните кредити за поети задължения, свързани с разходите по функция 3 в общия бюджет на Европейския съюз за 2020 финансова година, над тавана за поетите задължения.

               2.ОБОСНОВКА ЗА МОБИЛИЗИРАНЕТО

               2.1.ВЪВЕДЕНИЕ

               Спешна подкрепа съгласно Регламент (ЕС) 2016/369 може да се предоставя в случай на продължаващи или потенциални природни или причинени от човека бедствия, когато изключителният мащаб и въздействие на бедствието са такива, че пораждат тежки мащабни хуманитарни последици в една или повече държави членки, и само при изключителни обстоятелства, когато другите инструменти, с които разполагат държавите членки и Съюзът, са недостатъчни.

               Тежкият остър респираторен синдром коронавирус 2 (SARS-CoV-2) и свързаното с него заболяване (COVID-19) бяха определени последователно от Световната здравна организация (СЗО) като извънредна ситуация в областта на общественото здраве в световен мащаб
                  9
                и като световна пандемия
                  10
               . Последиците за общественото здраве от избухването на заразата вече са тежки и широкообхватни в най-засегнатите държави членки и продължават да се влошават с нарастването на броя на сериозно засегнатите държави членки.

               Механизмът за гражданска защита на Съюза/rescEU
                  11
                беше укрепен както с ПКБ № 1/2020, така и с ПКБ № 2/2020, беше стартирана Инвестиционна инициатива в отговор на коронавируса за разгръщане на европейските структурни и инвестиционни фондове
                  12
                и други инструменти на Съюза също допринасят за частичното справяне с извънредната ситуация в областта на общественото здраве. Мащабът и обхватът на предизвикателството обаче изискват ефективно справяне със свързаните с общественото здраве хуманитарни последици от избухването на заразата в Съюза.

               Предвид горепосоченото Комисията предлага да се активира повторно и да се измени Инструментът за спешна подкрепа (ИСП) по Регламент (ЕС) 2016/369, що се отнася до разпространението на COVID-19
                  13
               .

               2.2.МАРЖЪТ ЗА НЕПРЕДВИДЕНИ ОБСТОЯТЕЛСТВА КАТО КРАЙНО СРЕДСТВО

               Маржът за непредвидени обстоятелства е определен в член 13, параграф 1 от Регламента за МФР като крайно средство за реагиране в непредвидени обстоятелства. В съответствие с точка 14 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  14
                Комисията направи анализ на възможността за преразпределяне на значителни суми в рамките на съществуващия бюджет. В бюджета за 2020 г. Комисията вече предложи да се използва изцяло неразпределеният марж под тавана за поетите задължения по функция 3. Освен това от приетия бюджет бяха мобилизирани 778,1 милиона евро от средствата по линия на Инструмента за гъвкавост. Следователно в рамките на тази функция няма възможност за допълнително преразпределение.

               В ПКБ № 1/2020 и ПКБ № 2/2020 беше предложено мобилизирането на средствата, останали по линия на Инструмента за гъвкавост, което води до осигуряване на общо 1 094,4 милиона евро. Обхватът на общия марж за поетите задължения се ограничава до растежа и заетостта, както и до миграцията и сигурността и този марж не може да бъде мобилизиран за мерки във връзка с разпространението на COVID-19. Поради това днес Комисията предлага да се измени Регламентът за МФР, за да се премахне ограничението в обхвата на общия марж за поетите задължения
                  15
               , и да се мобилизират незабавно всички налични средства за Инструмента за спешна подкрепа, както и да се укрепи допълнително rescEU чрез ПКБ № 2/2020. Тъй като съвкупният размер на общия марж за поетите задължения и на Инструмента за гъвкавост е недостатъчен за финансирането на предложеното увеличение на бюджетните кредити за поети задължения, единственият наличен инструмент за финансирането на оставащите допълнителни разходи над тавана по функция 3 е да се мобилизират средства по маржа за непредвидени обстоятелства за 2020 г. — крайното средство.

               2.3.ОТРАЖЕНИЕ НА НЕПРЕДВИДЕНИТЕ ОБСТОЯТЕЛСТВА ВЪРХУ БЮДЖЕТА ПРЕЗ 2020 Г.

               Комисията предлага да бъдат мобилизирани 714,6 милиона евро чрез маржа за непредвидени обстоятелства, за да се покрият допълнителните нужди, свързани с повторното активиране на ИСП.

               Съответните бюджетни кредити за плащания ще се финансират в рамките на тавана за плащанията за 2020 г. (и за следващите години). Не е необходимо да се мобилизира маржът за непредвидени обстоятелства за плащания.

               3.КОМПЕНСИРАНЕ НА МАРЖА ЗА НЕПРЕДВИДЕНИ ОБСТОЯТЕЛСТВА ОТ ТАВАНИТЕ НА МФР

               В член 13, параграф 3 от Регламента за МФР се изисква сумите, предоставени чрез мобилизирането на маржа за непредвидени обстоятелства, да се компенсират изцяло от маржовете за текущата финансова година или за следващи финансови години.

               Съгласно член 13, параграф 4 от Регламента за МФР компенсираните суми не се използват повече по отношение на МФР, за да не водят до превишаване на общите тавани на бюджетните кредити за поети задължения и за плащания, определени в МФР за текущата финансова година и за следващи финансови години. Следователно при мобилизирането на маржа за непредвидени обстоятелства за бюджетни кредити за поети задължения през 2020 г. по функция 3 и свързаното с него компенсиране трябва да се спази общият таван за поетите задължения за 2020 г., последната година от периода, обхванат от текущата МФР.

               Комисията предлага предложеното увеличение на разходите по функция 3 да се компенсира от неразпределения марж, който е на разположение под тавана за разходите по функция 5 Администрация.

               След компенсирането ще останат налични маржове в общ размер на 633,7 милиона евро под таваните за разходите за следните функции:

               ·514,0 милиона евро по функция 2 (Устойчив растеж: природни ресурси);

               ·103,4 милиона евро по функция 4 (Глобална Европа);

               ·16,2 милиона евро по функция 5 (Администрация).

               Под другите тавани за разходите няма да останат налични маржове.

               Общият таван за поетите задължения за цялата МФР ще остане без промяна.

               4.ДОПЪЛНИТЕЛНИ ЕЛЕМЕНТИ

               На Европейския парламент и на Съвета се напомня, че в съответствие с последното изречение на член 13, параграф 1 от Регламента за МФР, настоящото решение не може да бъде публикувано в Официален вестник на Европейския съюз по-късно от датата на публикуване на коригиращ бюджет № 2/2020.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               относно мобилизирането на маржа за непредвидени обстоятелства през 2020 г. за предоставяне на спешна помощ на държавите членки и за допълнително укрепване на Механизма за гражданска защита на Съюза/rescEU в отговор на разпространението на COVID-19

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  16
               , и по-специално точка 14 от него,

               като взеха предвид предложението на Европейската комисия,

               като имат предвид, че:

               (1) С член 13 от Регламент (ЕС, Евратом) № 1311/2013 на Съвета
                  17
                е въведен марж за непредвидени обстоятелства в размер до 0,03 % от брутния национален доход на Съюза.

               (2) В съответствие с член 6 от Регламент (ЕС, Евратом) № 1311/2013 Комисията изчисли абсолютната стойност на този марж за непредвидени обстоятелства за 2020 г. в своето Съобщение от 15 май 2019 г. относно техническата корекция на финансовата рамка за 2020 г. в съответствие с промените в БНД
                  18
               .

               (3) Комисията проучи всички други финансови възможности за реагиране на непредвидени обстоятелства в рамките на тавана на разходите за 2020 г. по функция 3 (Сигурност и гражданство), определен в многогодишната финансова рамка (МФР). Комисията предложи за функция 3 от МФР през 2020 г. да се използва общият марж за поетите задължения в общ размер на 2 392 402 163 EUR и да се мобилизират средства по линия на Инструмента за гъвкавост в общ размер на 1 094 414 188 EUR. Въпреки това мобилизирането на маржа за непредвидени обстоятелства е необходимо, за да се отговори на нуждите, произтичащи от разпространението на COVID-19, чрез увеличаване на бюджетните кредити за поети задължения по функция 3 от МФР в общия бюджет на Съюза за финансовата 2020 година, над тавана по тази функция, както се предлага в проект на коригиращ бюджет № 2/2020
                  19
               .

               (4) С оглед на тази много специфична ситуация условието за крайно средство, предвидено в член 13, параграф 1 от Регламент (ЕС, Евратом) № 1311/2013, е изпълнено.

               (5) Настоящото решение следва да влезе в сила в същия ден като изменението на бюджета за 2020 г., като се има предвид, че маржът за непредвидени обстоятелства позволява финансирането на някои дейности над тавана, определен за бюджета за 2020 г. в МФР,

               ПРИЕХА НАСТОЯЩОТО РЕШЕНИЕ:

               Член 1

               За целите на общия бюджет на Съюза за финансовата 2020 година се мобилизира маржът за непредвидени обстоятелства, за да се осигури сума в размер на 714 558 138 EUR под формата на бюджетни кредити за поети задължения над тавана за поетите задължения по функция 3 (Сигурност и гражданство) от многогодишната финансова рамка.

               Член 2

               Сумата от 714 558 138 EUR, посочена в член 1, се компенсира от маржа за финансовата 2020 година по функция 5 „Администрация“.

               Член 3

               Настоящото решение влиза в сила в деня на публикуването му в Официален вестник на Европейския съюз.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 884.

                     (2)

                        COM(2019) 310, 15.5.2019 г.

                     (3)

                        COM(2020) 170, 2.4.2020 г.

                     (4)

                        COM(2020) 145, 27.3.2020 г.

                     (5)

                        COM(2020) 174, 2.4.2020 г.

                     (6)

                        Тази сума е от средствата, останали от маржа от 2019 г. (1 316,9 милиона евро), които се предоставят на разположение за 2020 г. чрез приетата днес от Комисията „Техническа корекция по отношение на специален инструмент“ (COM(2020) 173, 2.4.2020 г.).

                     (7)

                        Първо предложение за изменение на това решение придружаваше ПКБ № 1/2020, но то се заменя с настоящото второ предложение.

                     (8)

                        COM(2020) 171, 2.4.2020 г.

                     (9)

                        На 30 януари 2020 г.

                     (10)

                        На 11 март 2020 г.

                     (11)

                        Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (ОВ L 347, 20.12.2013 г., стр. 924).

                     (12)

                        Предложение за Регламент на Европейския парламент и на Съвета за изменение на Регламент (ЕС) № 1303/2013, Регламент (ЕС) № 1301/2013 и Регламент (ЕС) № 508/2014 относно специфични мерки за мобилизиране на инвестиции в системите на здравеопазване на държавите членки и в други сектори на техните икономики в отговор на епидемичния взрив на COVID-19 [Инвестиционна инициатива в отговор на коронавируса] (COM(2020) 113 final, 13.3.2020 г.).

                     (13)

                        COM(2020) 175, 2.4.2020 г.

                     (14)

                        ОВ C 373, 20.12.2013 г., стр. 1.

                     (15)

                        COM(2020) 174, 2.4.2020 г.

                     (16)

                        ОВ C 373, 20.12.2013 г., стр. 1.

                     (17)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (18)

                        Съобщение на Комисията до Съвета и Европейския парламент от 15 май 2019 г. относно техническата корекция на финансовата рамка за 2020 г. в съответствие с промените в БНД (COM(2019) 310).

                     (19)

                        COM(2020) 170, 2.4.2020 г.


               ЕВРОПЕЙСКА КОМИСИЯ
            Брюксел, 2.4.2020
            COM(2020) 171 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за изменение на Решение (ЕС) 2020/265 по отношение на корекциите на сумите, мобилизирани от Инструмента за гъвкавост за 2020 г., които ще бъдат използвани за целите на миграцията, притоците от бежанци и заплахите за сигурността, за незабавни мерки в контекста на разпространението на COVID-19 и за укрепване на Европейската прокуратура

               ОБЯСНИТЕЛЕН МЕМОРАНДУМ

                  На 27 ноември 2019 г. Европейският парламент и Съветът решиха да се мобилизират средства по линия на Инструмента за гъвкавост за сума в размер на 778,1 милиона евро за функция 3 Сигурност и гражданство съгласно предложението на Комисията (Решение (ЕС) 2020/265
                     1
                  ).

               На 27 март 2020 г. Комисията представи проект на коригиращ бюджет (ПКБ) № 1/2020
                  2
               . Той включваше, наред с другото, общо увеличение от 423,3 милиона евро на бюджетните кредити за поети задължения по функция 3, за да се посрещнат нуждите, произтичащи от увеличения миграционен натиск в Гърция, да се финансират незабавни мерки, изисквани в рамките на разпространението на COVID-19 (първия по рода си резерв от медицинско оборудване в рамките на rescEU), и да се увеличи бюджетът за Европейската прокуратура. В ПКБ № 1/2020 Комисията предложи да се използва общият марж за поетите задължения (ОМПЗ) за сума в размер на 350,0 милиона евро, която е на разположение от 2018 г., за да се покрие частта от това увеличение, свързана с миграцията. Комисията предложи също така останалата част от увеличението (73,3 милиона евро) да се финансира, като се коригира съответно сумата, мобилизирана от Инструмента за гъвкавост, както и да се разшири обхватът на Решение (ЕС) 2020/265
                  3
               .

               Днес Комисията представя проект на коригиращ бюджет № 2/2020
                  4
               , който включва допълнително увеличение на бюджетните кредити за поети задължения за функция 3 в размер на 3 000,0 милиона евро за покриване на разходите по повторното активиране на Инструмента за спешна подкрепа (ИСП) в рамките на Съюза, за да се помогне на държавите членки да се справят с последиците от разпространението на COVID-19 и да се укрепи допълнително Механизмът за гражданска защита на Съюза/rescEU, така че да се улеснят по-голямото натрупване на запаси и координацията на разпределението на основни ресурси в цяла Европа. Предвид липсата на възможности за преразпределение в рамките на функция 3 и в съответствие с представеното също днес предложение за изменение на Регламента за МФР, като се премахнат ограниченията за обхвата на посочения инструмент
                  5
               , в ПКБ № 2/2020 Комисията предлага да се използва ОМПЗ за цялата налична сума по този специален инструмент в размер на 2 042,4 милиона евро
                  6
               , за да се покрие това увеличение.

               Освен това предложеното решение за мобилизиране на средства по линия на Инструмента за гъвкавост изменя Решение (ЕС) 2020/265 от 27 ноември 2019 г. и заменя изменението, представено заедно с ПКБ № 1/2020. Следователно това ново предложение обхваща общото увеличение на бюджетните кредити за поети задължения за функция 3, включени както в ПКБ № 1/2020, така и в ПКБ № 2/2020, увеличава общата сума, която трябва да бъде мобилизирана, до 1 094,4 милиона евро
                  7
                и изчерпва наличната сума по този инструмент за 2020 г.

               Тъй като използването на ОМПЗ в ПКБ № 2/2020 и настоящото предложение за решение за мобилизиране на средства по линия на Инструмента за гъвкавост са недостатъчни за покриване на нуждите от финансиране на ИСП, Комисията отправя също така отделно предложение
                  8
               , заедно с ПКБ № 2/2020, за мобилизиране на средства от маржа за непредвидени обстоятелства за 2020 г. в размер на 714,6 милиона евро.

               Индикативните бюджетни кредити за плащания, съответстващи на актуализираното мобилизиране на Инструмента за гъвкавост, са представени в таблицата по-долу:

               (в млн. евро по текущи цени)

                        Година

                        Бюджетни кредити за плащания, свързани с мобилизирането на Инструмента за гъвкавост през 2020 г.

                        2020 г.

                        574,6

                        2021 г.

                        413,7

                        2022 г.

                        66,2

                        2023 г.

                        39,9

                        Общо

                        1 094,4

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за изменение на Решение (ЕС) 2020/265 по отношение на корекциите на сумите, мобилизирани от Инструмента за гъвкавост за 2020 г., които ще бъдат използвани за целите на миграцията, притоците от бежанци и заплахите за сигурността, за незабавни мерки в контекста на разпространението на COVID-19 и за укрепване на Европейската прокуратура

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  9
               , и по-специално точка 12 от него,

               като взеха предвид предложението на Европейската комисия,

               като имат предвид, че:

               (1)Инструментът за гъвкавост е предназначен да осигурява финансирането на ясно определени разходи, които не могат да се финансират в рамките на наличните тавани за една или повече функции на общия бюджет на Съюза.

               (2)Таванът за годишната сума, предоставена за Инструмента за гъвкавост, е 600 000 000 EUR (по цени от 2011 г.), както е посочено в член 11 от Регламент (ЕС, Евратом) № 1311/2013 на Съвета
                  10
               , увеличен, когато е приложимо, със сумите, които не могат да се пренасят повече, предоставени в съответствие с параграф 1, втора алинея от този член.

               (3)На 27 ноември 2019 г. Европейският парламент и Съветът приеха Решение (ЕС) 2020/265
                  11
                относно мобилизирането на средства по линия на Инструмента за гъвкавост за предоставяне на сумата от 778 074 489 EUR бюджетни кредити за поети задължения по функция 3 (Сигурност и гражданство) за 2020 финансова година за финансиране на мерки в областта на миграцията, бежанците и сигурността.

               (4)Проект на коригиращ бюджет № 1/2020
                  12
                включва увеличение на бюджетните кредити за поети задължения за функция 3 с 423 300 000 EUR, за да се посрещнат нуждите, произтичащи от увеличения миграционен натиск в Гърция, да се финансират незабавни мерки, необходими в контекста на разпространението на COVID-19, и да се покрие увеличение на бюджета за Европейската прокуратура. От това общо увеличение 350 000 000 EUR се покриват от общия марж за поетите задължения, предвиден в член 14 от Регламент (ЕС, Евратом) № 1311/2013 на Съвета, а 73 300 000 EUR — посредством допълнително мобилизиране на средства по линия на Инструмента за гъвкавост за 2020 г. Необходимо е също така да се коригира индикативният профил на плащанията.

               (5)Проект на коригиращ бюджет № 2/2020
                  13
                включва допълнително увеличение на бюджетните кредити за поети задължения за функция 3 с 3 000 000 000 EUR за покриване на разходите по повторното активиране на Инструмента за спешна подкрепа (ИСП) в рамките на Съюза, за да се помогне допълнително на държавите членки да се справят с последиците от разпространението на COVIT‑19 и да се укрепи допълнително Механизмът за гражданска защита на Съюза/rescEU, така че да се улеснят по-голямото натрупване на запаси и координацията на разпределението на основни ресурси в цяла Европа. От това увеличение 2 042 402 163 EUR се покриват от общия марж за поетите задължения, предвиден в член 14 от Регламент (ЕС, Евратом) № 1311/2013 на Съвета, а 243 039 699 EUR — посредством допълнително мобилизиране на средства по линия на Инструмента за гъвкавост за 2020 г. Необходимо е също така да се коригира индикативният профил на плащанията.

               (6)Поради това Решение (ЕС) 2020/265 следва да бъде съответно изменено.

               (7)Настоящото решение следва да влезе в сила в същия ден като изменението на бюджета за 2020 г., като се има предвид, че Инструментът за гъвкавост позволява финансирането на някои дейности над тавана, определен за бюджета за 2020 г. в многогодишната финансова рамка,

               ПРИЕХА НАСТОЯЩОТО РЕШЕНИЕ:

               Член 1

               Член 1, параграф 1, първа алинея от Решение (ЕС) 2020/265 се изменя, както следва: „778 074 489 EUR“ се заменя с „1 094 414 188 EUR“.

               Параграф 1, втора алинея се заменя със следното: „Сумата, посочена в първата алинея, ще се използва за финансирането на мерки за справяне с текущите предизвикателства, породени от миграцията, притоците на бежанци и заплахите за сигурността, както и с настоящата здравна криза в Европейския съюз в резултат на разпространението на COVID-19 и за финансирането на нарасналите нужди на Европейската прокуратура.“

               В параграф 2, първа алинея, букви а)—г) се заменят със следното:

               „а)
                     574 652 355 EUR през 2020 г.;

               б)
                     413 658 806 EUR през 2021 г.;

               в)
                     66 154 477 EUR през 2022 г.;

               г)
                     39 948 550 EUR през 2023 г.“

               Член 2

               Настоящото решение влиза в сила в деня на публикуването му в Официален вестник на Европейския съюз.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 58, 27.2.2020 г., стр. 51.

                     (2)

                        COM(2020) 145, 27.3.2020 г.

                     (3)

                        COM(2020) 140, 27.3.2020 г.

                     (4)

                        COM(2020) 170, 2.4.2020 г.

                     (5)

                        COM(2020) 174, 2.4.2020 г.

                     (6)

                        В тази сума е взет предвид оставащият марж от 2019 г. (1 316,9 милиона евро), предоставен за 2020 г. чрез приетата днес от Комисията „Техническа корекция по отношение на специален инструмент“ (COM(2020) 173, 2.4.2020 г.).

                     (7)

                        В тази сума са взети предвид 175 милиона евро, неизползвани от Европейския фонд за приспособяване към глобализацията през 2019 г., които са добавени към Инструмента за гъвкавост в приетата днес от Комисията „Техническа корекция по отношение на специален инструмент“ (COM(2020) 173, 2.4.2020 г.).

                     (8)

                        COM(2020) 172, 2.4.2020 г.

                     (9)

                        ОВ C 373, 20.12.2013 г., стр. 1.

                     (10)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014–2020 (ОВ L 347, 20.12.2013 г., стр. 884).

                     (11)

                        Решение (ЕС) 2020/265 на Европейския парламент и на Съвета от 27 ноември 2019 г. относно мобилизирането на средства по линия на Инструмента за гъвкавост за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността (OВ L 058, 27.2.2020 г., стр. 51).

                     (12)

                        COM(2020) 145, 27.3.2020 г.

                     (13)

                        COM(2020) 170, 2.4.2020 г.


               ЕВРОПЕЙСКА КОМИСИЯ
            Брюксел, 6.4.2020
            COM(2020) 136 final
            2020/0052(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Асамблеята на Лисабонския съюз

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Европейския съюз в рамките на годишната Асамблея на Лисабонския съюз на Световната организация за интелектуална собственост (СОИС), и по-специално във връзка с предвиденото приемане на решение относно специалните вноски от договарящите страни съгласно член 24, параграф 2, подточка v) от Женевския акт на Лисабонската спогодба за наименованията за произход и географските указания.

               2.Контекст на предложението

               2.1.Женевски акт на Лисабонската спогодба за наименованията за произход и географските указания

               Целта на Женевския акт на Лисабонската спогодба за наименованията за произход и географските указания от 2015 г. („споразумението“) е да се предостави всеобхватна и ефективна международна закрила за наименованията на продуктите, чието качество се основава на техния произход. С този акт се актуализира и подобрява съществуващата международна система за регистрация, която защитава наименованията, идентифициращи географския произход на продуктите, а именно Лисабонската спогодба от 1958 г. за закрила на наименованията за произход и тяхната международна регистрация. Споразумението влезе в сила на 26 февруари 2020 г.

               Европейският съюз е страна по споразумението
                  1
               .

               2.2.Асамблея на Лисабонския съюз

               Лисабонският съюз е специален съюз, управляван от СОИС. Той се състои от договарящите страни по Женевския акт на Лисабонската спогодба за наименованията за произход и географските указания („Женевския акт“) и държавите — страни по Лисабонската спогодба от 1958 г. за закрила на наименованията за произход и тяхната международна регистрация, или по акта от 1967 г. (Лисабонската спогодба, преразгледана на 14 юли 1967 г. в Стокхолм). Асамблеята на Лисабонския съюз заседава веднъж годишно в рамките на Общата асамблея на СОИС. Нейните задачи са посочени в член 22, параграф 2 от Женевския акт. Асамблеята се занимава по-специално със следното: разглежда всички въпроси, свързани с поддържането и развитието на Специалния съюз и прилагането на Женевския акт; изменя правилника за прилагане, в който се регламентират подробностите по прилагането на Женевския акт; приема финансовия правилник на Специалния съюз и измененията на членовете на Женевския акт относно Асамблеята на Специалния съюз (член 22), Международното бюро на СОИС (член 23) и финансовото управление (член 24), както и относно процедурата за изменение на тези членове (член 27). Що се отнася конкретно до финансовото управление, Асамблеята може да решава дали и до каква степен получените суми от източниците на финансиране на Специалния съюз не са достатъчни за покриване на разноските, свързани със задължението на договарящите страни да плащат специални вноски съгласно член 24, параграф 2, подточка v) от Женевския акт. Настоящото предложение на Комисията се отнася само до решения съгласно член 24, параграф 2, подточка v) от Женевския акт. Асамблеята се стреми да взема решенията си с консенсус. Когато дадено решение не може да бъде взето с консенсус, въпросът се решава с гласуване. В такъв случай всяка договаряща страна, която е държава, има един глас и гласува от свое име, а всяка договаряща страна, която е междуправителствена организация, може да гласува вместо своите държави членки с брой гласове, равни на броя на последните, които са страни по Женевския акт. В член 4, параграф 2 от Решение (ЕС) 2019/1754 на Съвета от 7 октомври 2019 г. относно присъединяването на Европейския съюз към Женевския акт се определя, че в Асамблеята на Специалния съюз гласува Европейският съюз, като държавите членки, които са ратифицирали Женевския акт или са се присъединили към него, не упражняват правото си на глас.

               2.3.Предвиденият акт на Асамблеята на Лисабонския съюз

               По време на годишните си заседания в рамките на Общата асамблея на СОИС Асамблеята на Лисабонския съюз може да приема решения относно степента, до която получените суми от източниците на финансиране на Специалния съюз не са достатъчни за покриване на разноските, свързани със задължението на договарящите страни да плащат специални вноски съгласно член 24, параграф 2, подточка v) от Женевския акт („предвидения акт“).

               Целта на предвидения акт е да послужи като основа за плащането на специални вноски от страните по Женевския акт за покриване на разноските на Специалния съюз.

               Предвиденият акт ще стане задължителен за страните в съответствие с член 24, параграф 2, подточка v) от споразумението, където се предвижда следното: „(2) [Източници за финансиране на бюджета] Бюджетът на Специалния съюз се финансира от следните източници: [...] v) специални вноски от договарящите страни или друг алтернативен източник, произлизащ от договарящите страни или от бенефициери, или и двете, ако и доколкото получените суми от източниците, посочени в подточки i)—iv), не са достатъчни за покриване на разноските, за които е взела решение Асамблеята“.

               3.Позиция, която трябва да се заеме от името на Европейския съюз

               Предложената позиция е за присъединяване към евентуален консенсус по решение на Асамблеята на Лисабонския съюз относно степента, до която получените суми от източниците на финансиране, посочени в член 24, параграф 2, подточки i)—iv) от Женевския акт, не са достатъчни за покриване на разноските. В този случай бюджетът на Лисабонския съюз трябва да се финансира в същата степен от специалните вноски на договарящите страни или друг алтернативен източник, произлизащ от договарящите страни или от бенефициери, или и двете.

               Предложеното решение на Съвета ще позволи на Европейския съюз да се присъедини — в рамките на наличните за тази цел средства от годишния бюджет на ЕС — към консенсуса по решение на Асамблеята съгласно член 24, параграф 2, подточка v) от Женевския акт.

               В бюджета на ЕС за 2020 г. са предвидени 1 милиона евро по бюджетен ред 05 06 01 като вноска на ЕС за функционирането на Лисабонския съюз на СОИС въз основа на Женевския акт на Лисабонската спогодба за наименованията за произход и географските указания. ЕС следва да може да се присъедини към консенсус по решение на Асамблеята на Лисабонския съюз съгласно член 24, параграф 2, подточка v) от Женевския акт. Такова решение е необходимо, за да може ЕС да извърши плащането в съответствие с основния акт, предоставящ правното основание за изпълнението на разходите, записани в бюджета
                  2
               . В този основен акт се предвижда, че „[а]ко бюджетът от Специалния съюз се финансира в съответствие с член 24, параграф 2, подточка v) от Женевския акт, Съюзът може да прави специална вноска в рамките на наличните за тази цел средства от годишния бюджет на Съюза“.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  3
               .

               4.1.2.Прилагане в конкретния случай

               Асамблеята на Лисабонския съюз е орган, създаден със споразумение, а именно с Женевския акт.

               Актът, който асамблеята на Лисабонския съюз има за задача да приеме, представлява акт с правно действие. Предвиденият акт ще бъде задължителен съгласно международното право в съответствие с член 24, параграф 2, подточка v) от Женевския акт.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Европейския съюз. Ако предвиденият акт преследва две цели или се състои от две части и ако едната от целите или частите може да се определи като основна, а другата — само като акцесорна, решението по силата на член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Прилагане в конкретния случай

               Основната цел и съдържанието на предвидения акт са свързани с общата търговска политика.

               Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207 от ДФЕС във връзка с член 218, параграф 9 от ДФЕС.

               2020/0052 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Асамблеята на Лисабонския съюз

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Европейският съюз се присъедини към Женевския акт на Лисабонската спогодба за наименованията за произход и географските указания („споразумението“) с Решение (ЕС) 2019/1754 на Съвета от 7 октомври 2019 г.
                  4
               . Споразумението влезе в сила на 26 февруари 2020 г.

               (2)Съгласно член 22, параграф 2, буква а), подточка i) от споразумението Асамблеята на Лисабонския съюз може да приема решения относно поддържането и развитието на Специалния съюз и прилагането на споразумението.

               (3)На годишното заседание на Асамблеята на Лисабонския съюз, което ще се проведе в рамките на Общата асамблея на Световната организация за интелектуална собственост между 21 и 29 септември 2020 г., може да бъде прието решение дали и до каква степен получените суми от източниците на финансиране на Специалния съюз не са достатъчни за покриване на разноските, свързани със задължението на договарящите страни да плащат специални вноски съгласно член 24, параграф 2, подточка v) от споразумението.

               (4)Целесъобразно е да се установи позицията, която трябва да се заеме от името на Европейския съюз на посоченото заседание на Асамблеята на Лисабонския съюз, тъй като решението ще бъде обвързващо за ЕС.

               (5)В рамките на наличните бюджетни средства Европейският съюз следва да може да се присъедини към консенсус по решение на Асамблеята на Лисабонския съюз съгласно член 24, параграф 2, подточка v) от споразумението. Такова решение е необходимо, за да може Европейският съюз да извърши плащането в съответствие с член 14 от Регламент (ЕС) 2019/1753 на Европейския парламент и на Съвета
                  5
               ,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Европейския съюз на заседанието на Асамблеята на Лисабонския съюз в рамките на Общото събрание на Световната организация за интелектуална собственост на 21—29 септември 2020 г. по отношение на специалната вноска съгласно член 24, параграф 2, подточка v) от Женевския акт на Лисабонската спогодба за наименованията за произход и географските указания, е, както следва:

               Европейският съюз може да се присъедини към консенсус по решение относно степента, до която получените суми от източниците на финансиране на Специалния съюз не са достатъчни за покриване на разноските, свързани със задължението на договарящите страни да плащат специални вноски съгласно член 24, параграф 2, подточка v) от Женевския акт. Максималната специална вноска на Европейския съюз за 2020 г. не може да надвишава бюджетните кредити, предвидени в общия бюджет.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

               ФИНАНСОВА ОБОСНОВКА

                        ФИНАНСОВА ОБОСНОВКА

                        Fin Stat/2020/LK/GH/pl/1406340

                        agri.ddg3.a.2(2020)1398840

                        6.22.2020

                        ДАТА: 24.2.2020 г.

                        1.

                        БЮДЖЕТЕН РЕД:

                        Глава 05 06 — МЕЖДУНАРОДНИ АСПЕКТИ НА ОБЛАСТ НА ПОЛИТИКАТА „ЗЕМЕДЕЛИЕ И РАЗВИТИЕ НА СЕЛСКИТЕ РАЙОНИ“

                        05 06 01 — Международни споразумения в сферата на селското стопанство

                        БЮДЖЕТНИ КРЕДИТИ:

                        Б2020: 6 300 000 EUR

                        2.

                        ЗАГЛАВИЕ:
                           Предложение за Решение на Съвета относно позицията, която трябва да се заеме от името на Европейския съюз в рамките на Асамблеята на Лисабонския съюз на Световната организация за интелектуална собственост

                        3.

                        ПРАВНО ОСНОВАНИЕ: Правното основание за настоящото предложение е член 207 във връзка с член 218, параграф 9 от Договора за функционирането на Европейския съюз.

                        4.

                        ЦЕЛИ:

                        Да послужи като основа за плащането на специални вноски за покриване на разноските на Специалния съюз.

                        5.

                        ФИНАНСОВО ОТРАЖЕНИЕ

                        ПЕРИОД ОТ 12 МЕСЕЦА

                           (EUR)

                        ТЕКУЩА ФИНАНСОВА ГОДИНА 2020

                        (EUR)

                        СЛЕДВАЩА ФИНАНСОВА ГОДИНА 2021

                        (EUR)

                        5.0

                        РАЗХОДИ

                        —
                              ЗА СМЕТКА НА БЮДЖЕТА НА ЕС
                           (ВЪЗСТАНОВЯВАНИЯ/ИНТЕРВЕНЦИИ)

                        —
                              НА НАЦИОНАЛНИТЕ ОРГАНИ

                        —
                              ДРУГИ

                        1 милион

                        1 милион

                        1 милион

                        5.1

                        ПРИХОДИ

                        —
                              СОБСТВЕНИ РЕСУРСИ НА ЕС
                           (НАЛОЗИ/МИТА)

                        —
                              НАЦИОНАЛНИ

                        5.0.1

                        ОЧАКВАНИ РАЗХОДИ

                        5.1.1

                        ОЧАКВАНИ ПРИХОДИ

                        5.2

                        МЕТОД НА ИЗЧИСЛЕНИЕ:

                        6.0

                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?

                        ДА

                        6.1

                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?

                        ДА НЕ

                        6.2

                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?

                                НЕ

                        6.3

                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?

                        ДА

                        Европейският съюз може да участва със специална вноска съгласно член 24, параграф 2, подточка v) от Женевския акт в рамките на наличните за тази цел средства от годишния си бюджет. Предвидената за целта сума по бюджетен ред 05 06 01 за 2020 г. е 1 милион евро.

                     (1)

                        Решение (ЕС) 2019/1754 на Съвета от 7 октомври 2019 г. относно присъединяването на Европейския съюз към Женевския акт на Лисабонската спогодба за наименованията за произход и географските указания (ОВ L 271/2019 г., стр. 12—14).

                     (2)

                        Член 14 (Специална вноска) от Регламент (ЕС) 2019/1753 на Европейския парламент и на Съвета от 23 октомври 2019 г. относно действието на Съюза след присъединяването му към Женевския акт на Лисабонската спогодба за наименованията за произход и географските указания.

                     (3)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (4)

                        ОВ L 271, 24.10.2019 г., стр. 12.

                     (5)

                        Регламент (ЕС) 2019/1753 на Европейския парламент и на Съвета от 23 октомври 2019 г. относно действието на Съюза след присъединяването му към Женевския акт на Лисабонската спогодба за наименованията за произход и географските указания (ОВ L 271, 24.10. 2019 г., стр. 1).